
COMUNICAT DE PRESĂ

Controale riguroase, amenzi încasate la buget și procese câștigate în instanță 

Inspectoratul Teritorial de Muncă Timiș continuă derularea acțiunilor riguroase de verificare pe teren pentru asigurarea respectării legislației în domeniul relațiilor de muncă, al securității și al sănătății în muncă. Activitatea susținută de control a echipei conduse de doamna inspector șef Ileana Mogoșanu, domnul Antonio Bădescu, inspector șef adjunct RM, și domnul Athalvin Rolf Lupu, inspector șef adjunct SSM, a condus la rezultate concrete privind combaterea muncii nedeclarate și încasarea sancțiunilor la bugetul de stat.
Evoluția indicatorilor de control în perioada 2023 și prima jumătate a anului 2026 se prezintă astfel:

Anul 2023: 4147 controale efectuate, 1047 persoane depistate prestând activitate fără forme legale de angajare, 3460 sancțiuni aplicate, dintre care 2991 avertismente și 472 amenzi. Valoarea amenzilor aplicate a fost de 10.018.100 lei. 
Din totalul PVCSC-urilor încheiate, au fost contestate prin plângeri contravenționale 81 PVCSC-uri.

Anul 2024: 4666 controale efectuate, 3095 persoane depistate prestând activitate fără forme legale de angajare, 3984 sancțiuni aplicate, dintre care 3266 avertismente și 718 amenzi. Valoarea amenzilor aplicate a fost de 12.869.900 lei.
Din totalul PVCSC-urilor încheiate, au fost contestate prin plângeri contravenționale, 78 de PCVCS-uri.

Anul 2025: 4014 controale efectuate, 5955 persoane depistate prestând activitate fără forme legale de angajare, 3868 sancțiuni aplicate, dintre care 3080 avertismente și 788 amenzi. Valoarea amenzilor aplicate a fost de 15.356.500 lei. 
Din totalul PVCSC-urilor încheiate, au fost contestate prin plângeri contravenționale, 49 de PCVCS-uri.

În primele 8 luni ale anului 2026: 2624 controale efectuate, 2258 persoane depistate prestând activitate fără forme legale de angajare, 2582 sancțiuni aplicate, dintre care 2110 avertismente și 472 amenzi. Valoarea amenzilor aplicate a fost de 18.660.500 lei
Din totalul PVCSC-urilor încheiate, au fost contestate prin plângeri contravenționale, 44 de PCVCS-uri. 

Procentul proceselor-verbale de constatare și sancționare contraventională contestate în instanță se menține la un nivel foarte scăzut, iar din cele contestate, avem un procent crescut al celor câștigate de către ITM TIMIȘ, în instanță. 

Situația privind soluționarea acestora este următoarea:
• Anul 2023: 74% pvcsc -uri sunt menținute și 9% plângeri aflate încă pe rolul instanțelor
• Anul 2024 50% pvcsc-uri sunt menținute și 38% plângeri aflate încă pe rolul instanțelor
• Anul 2025 16% pvcsc-uri sunt menținute și 82% plângeri aflate încă pe rolul instanțelor
• Anul 2026 100% plângeri aflate încă pe rolul instanțelor
Hotărârile judecătorești pronunțate în ultimii trei ani și jumătate confirmă calitatea actelor de control întocmite de inspectorii ITM Timiș, instanțele de judecată menținând legalitatea măsurilor dispuse de instituție, niciun proces-verbal de control sau proces-verbal de contravenție nefiind anulat pentru vicii de formă sau procedură.
Doamna inspector șef, Ileana Mogoșanu subliniază faptul că transparența, legalitatea și imparțialitatea nu reprezintă doar principii declarative, ci reperele fundamentale care guvernează activitatea ITM Timiș.

